recursal/SuperWikiNEXT-32B huggingface dataset:
**Dog Age** er et norsk band, startet 1987 av Jørn Smedslund (Aut. Barn) og Jon Anders Strand (Aut. Barn, Ym:stammen m.m.).

Smedslund (sanger og låtskriver) og Strand (sanger, låtskriver; bass og gitar) utgjør fra 1988 kjernen i bandet sammen med multiinstrumentalisten Harald Beckstrøm (Ym:stammen, And The Balcony Fell, Delight, Fretlessarmeen, m.m.). Trommeslagere har vært Christian Refsum (Ym:stammen, And The Balcony Fell), Geirr Thoresen (Sketsjen Kveler, The Wonderful World) og (siden 90-tallet) Øystein Jevanord (Bridges, a-ha, DeLillos m.m.). I tillegg har keyboardisten Thomas Widerberg og gitaristen Ola Erik Sørlie (Chris Erichsens Orkester) periodevis vært med i bandet. Ved flere av Dog Ages sjeldne konsertopptredener har Harald Beckstrøms bror Lars vikariert som bassist — og Lars Beckstrøm er fullverdig medlem med egne låter på det foreløpig siste albumet, *On the Garish Isles*. Cellisten Tov Ramstad kan også betraktes som assosiert medlem av bandet i senere tid. Også Steinar Buholm (Sister Rain, The Tables) har spilt med bandet ved enkelte anledninger. Produsent på de fleste av bandets innspillinger har vært Eystein Hopland, som også ved flere anledninger har bidratt med keyboard på konserter. Hopland er ellers kjent fra Sister Rain.

Dog Ages musikk er sterkt inspirert av engelsk 60-tall og psychedelia, med beckstrømske utflukter til 70-tallets prog-rock. De spiller sjelden live, utover dårlig annonserte release-parties. Flere er av platene er utgitt på obskure, utenlandske plateselskaper, og bandets fåtallige fans er fordelt over det meste av Vest-Europa og USA. Bandet er ellers kjent for å utgi album bare i år der Arsenal vinner den engelske Premier League. Bandets foreløpig nest siste CD ble derfor registrert utgitt allerede i 2004; to år før platen var i salg.

Dog Age kan til en viss grad knyttes til miljøet rundt Last Train i Oslo.

Diskografi
----------

* *Good Day* (LP 1989)
* *Outdated Yeah* (7" EP/Single «Freda's Married», 1990)
* *Sigh No More* (LP, 1991)
* «Harm» med på Last Train samle-CD (1994)
* «Makes You Wonder» med på *Hi Jack!* (LP, 1995)
* *Puddle* (7" EP 1996)
* *Two LP's On One CD* (*Good Day* + *Sigh No More*, CD 1997)
* *As It Were* (CD 1998)
* *When the Fish Are Down* (CD 2002)
* *Reefy Seadragon* (CD 2006)
* *On the Garish Isles* (CD 2011)
* *Swanlake Gate* (CD 2015)

Eksterne lenker
---------------

* (en) Dog Age på Discogs Rediger på Wikidata

* (en) Dog Age på MusicBrainz Rediger på Wikidata

* (en) Dog Age på Songkick Rediger på Wikidata

* (en) Dog Age på Last.fm Rediger på Wikidata

* (en) Dog Age på AllMusic Rediger på Wikidata

|  |  |
| --- | --- |
| Oppslagsverk/autoritetsdata | MusicBrainz **·** Discogs **·** AllMusic
 |
**Dogme** er det samme som læresetning. Begrepet hadde opprinnelig politisk betydning som et påbud eller kunngjøring, men ble etter hvert et filosofisk begrep som betegnet en grunnleggende sannhet.

Begrepet blir brukt om en tro eller doktriner som i mange typer trossystemer og organisasjoner blir ansett som autoritativ, eller som absolutt sannhet.

Dogmatikk er i sin bredeste forstand en systematisk fremstilling av læresetninger, og har en nøytral faglig betydning innen teologi (dogmatisk teologi) og rettsvitenskap (rettsdogmatikk).

Dogmer i religion
-----------------

Dogmer er vanlig i mange religioner, f.eks. kristendom og islam, hvor de blir betraktet som kjernegrunnlag av tilhengerne av religionen. De gjenkjennes som grunnleggende læresetninger, og blir ansett for å være troverdige. Dogmatikkens oppgave er å avklare det religiøse grunnlaget som religionen bygger på og stå imot radikale tolkninger som rokker ved religionens berettigelse.

Dogmer utenfor religion
-----------------------

Mange ikke-religiøse oppfatninger blir ofte referert til som dogmer, f.eks. innen filosofi, vitenskap, politikk og i samfunnet generelt. Begrepet henspiller da på mennesker som holder fast i sine oppfatninger på en ensrettet og ikke-reflekterende måte. Dogmer blir ofte sett på som en uting i vitenskapelige og filosofiske sammenhenger, men kan forekomme blant slike grupper også. Begrepet kan også brukes på en mer nøytral eller ironisk måte, som i dogmefilm der begrepet viser til visse prinsipper som filmskaperne forsøker å etterleve. Innen rettsvitenskap forstås dogmatikk – rettsdogmatikk – i en nøytral betydning som den juridiske metoden som systematisk fremstiller og utdyper hva som er gjeldende rett, altså på grunnlag av gitte forutsetninger.

Se også
-------

* Dogmefilm
* Pavelig ufeilbarlighet, et dogme i den katolske kirken

Referanser
----------

1. ↑

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Britannica **·** Encyclopædia Universalis **·** Nationalencyklopedin **·** GND **·** LCCN **·** BNF **·** BNF (data)
 |
**Battos IV av Kyrene** (gresk: Βάττος; virksom på 500- og 400-tallet tallet f.Kr.) var den sjuende og nest siste greske konge av Kyrene av det battiaske dynasti i Kyrenaika, et rike i antikken i Nord-Afrika i dagens Libya. Battos ble kalt for «Battos den kjekke» eller «rettferdige» (Βάττος ο Καλός). Han var den første konge av Kyrene som tjente som klientkonge under persisk overherredømme.

Slekt
-----

Battos var sønn og eneste barn av den femte greske konge av Kyrene, Arkesilaos III. Moren var en libysk kvinne hvor navnet ikke lenger er kjent og var datter av Alazir, den libyske guvernøren av byen Barka. Herodotos har fortalt at Arkesilaos III og Alazir var beslektet, antagelig via inngifte. Hans besteforeldre på farssiden var den femte greske konge av Kyrene, Battos III og dronning Feretima. Hans tante på farssiden var prinsesse Ladike som ble giftet bort til den egyptiske farao Amasis II.

Framgangsrik og fredelig styre
------------------------------

Battos etterfulgte formelt sin far, men hans bestemor Feretima synes å ha styrt først på hans eller egne vegne, og han overtok fra henne i slutten av 515 f.Kr. etter at hun døde av en fryktelig hudsykdom i Egypt.

Fra 515 til 465 f.Kr. et relativt langt styre sammenlignet med hans nærmeste forfedre, fungerte Battos som konge av hovedstaden Kyrene og Kyrenaika. Svært lite er kjent om hans styre, hvilket ofte er tilfelle ved fredfylte epoker, og han synes likeledes ha styrt med forsiktighet, muligens grunnet trykket fra Perserriket. I løpet av hans tid ble Kyrene igjen en rik by. Kyrenaika eksporterte hvete, bygg, olivenolje, men særlig en medisinsk urt kalt silfion eller silphium (en *Ferula*-art) som ble utvinnet i en slik grad at den ble utryddet en gang etter 100-tallet e.Kr. da Plinius den eldre registrerte at den var blitt sjelden.

Død
---

Navnet på Battos' hustru er ikke kjent. Selv døde han i 465 f.Kr. og ble gravlagt ved siden av sine forfedre i Kyrene. Han ble etterfulgt av sin sønn Arkesilaos IV.

Referanser
----------

1. ↑   «Pheretima», *Attalus.org*
2. ↑   Plinius den eldre: *Naturalis Historia, 23–79*

Litteratur
----------

* Herodotos: *Historier*, bok 4. 162
* Meyer, Eduard (1897): «Battos (6)» i: *Paulys Realencyclopädie der classischen Altertumswissenschaft* (RE). Bind III,1, Stuttgart, s. 148.
* Berve, Helmut (1967): *Die Tyrannis bei den Griechen*. München.

Eksterne lenker
---------------

* «Cyrenaica» Arkivert 8. august 2011 hos Wayback Machine. *Livius.org*


|  |  |  |
| --- | --- | --- |
| Forgjenger:**Arkesilaos III** | **Konger av Kyrene**(515 f.Kr.–465 f.Kr.) | Etterfølger:**Arkesilaos IV** |

|  |  |
| --- | --- |
| Oppslagsverk/autoritetsdata | Prabook
 |
*Broken Vows*, 1857
**Philip Hermogenes Calderon** (født 3. mai 1833, død 30. april 1898) var en britisk maler av fransk fødsel og spansk opprinnelse som delvis malte i den pre-rafaelittiske stilen. Han var konservator ved Royal Academy i London.

Calderon var født i Poitiers i Frankrike. Hans mor var fransk og hans far, Juan Calderon, var en katolsk prest og professor i spansk litteratur. Calderon hadde opprinnelig planlagt å studere til ingeniør, men han ble så interessert i å tegne tekniske tegninger og diagrammer at han endret plan og henga seg fullstendig for kunsten. Hans første suksessfulle maleri het *By the Waters of Babylon* (1853), og det ble etterfulgt av det enda mer populære *Broken Vows* (1857). Allerede fra begynnelsen av sin karriere som maler var han inspirert av pre-rafaelittene, og noen av hans malerier viser pre-rafaelittiske karakteristikker som uthevede detaljer, dype farger og realistiske former.

Historiske, bibelske og litterære emner var det som kjennetegner Calderons verker. Mange av hans bilder viser kvinnelige former som bærer kostbare klær i slike og oppholder seg i vare og forsiktig malte landskap. Hans *Morning* (1884) viser en kvinne med kopperrødt hår som ser på solnedgangen. Hans *Juliet* (1896) viser William Shakespeares unge heltinne sittende på sin balkong og stirrer mot stjernene.

Det var ikke bare i England at hans arbeid ble beundret. Ved Paris-utstillingen i 1867 fikk han den første medalje som ble gitt til en britisk kunstner. Han giftet seg i 1858 og døde i 1898.

Tate Gallery stiller flere av Calderons malerier.

Referanser
----------

1. 1 2   Roglo, Roglo person ID p=philip+hermogenes;n=calderon, oppført som Philip Hermogenes Calderon[Hentet fra Wikidata]
2. 1 2   Calderon, Philip Hermogenes, oppført som Philip Hermogenes Calderon[Hentet fra Wikidata]
3. 1 2   Mapping the Practice and Profession of Sculpture in Britain and Ireland 1851–1951, oppført som Philip Hermogenes Calderon, MSBI person ID msib4\_1258370162, besøkt 9. oktober 2017[Hentet fra Wikidata]
4. 1 2   Find a Grave, Find a Grave 14138339, besøkt 9. oktober 2017[Hentet fra Wikidata]
5. ↑   rkd.nl, besøkt 15. oktober 2016[Hentet fra Wikidata]
6. ↑   Union List of Artist Names, ULAN 500014900, utgitt 2. november 2017, besøkt 21. mai 2021[Hentet fra Wikidata]

Eksterne lenker
---------------

* (en) Philip Hermogenes Calderon – kategori av bilder, video eller lyd på Commons Rediger på Wikidata
* Calderons biografi (engelsk)

  

Portal: Kunst

|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** ULAN
 |
| Medaljeoversikt |
| --- |
| Konkurrerte for USAs flagg USA |
| Friidrett |
| Parapanamerikanske leker |
| Sølv | Lima 2019 | T53 - 400 m |
| Sølv | Lima 2019 | T53 - 800 m |
| Junior-VM i parafriidrett |
| Sølv | Nottwill 2017 | T51-T54 - 200 m |
| Sølv | Nottwill 2017 | T51-T54 - 800 m |
| Sølv | Nottwill 2017 | T51-T54 - 1500 m |
| Bronse | Nottwill 2017 | T51-T54 - 100 m |
| Bronse | Nottwill 2017 | T51-T54 - 400 m |

**Philip Croft** (født 1. november 1999 i Hanzhong) er en kinesiskfødt parafriidrettsutøver fra USA, som konkurrerer i rullestolracing i klassen T53. Han fikk sølv på 400 og 800 meter under Parapanamerikanske leker 2019.

Bakgrunn
--------

Croft ble født i Hanzhong i Kina. Han ble født med teratom (svulst) på ryggmargen, og har derfor ingen følelse i beina. Han ble forlatt av sine kinesiske foreldre to år gammel, og bodde etter dette på ulike barnehjem, mens han gjennomgikk flere operasjoner. På sitt siste barnehjem ble han kjent med sin framtidige stemor og stebror fra familien Croft, disse var på misjonsreise i Kina. To år senere dro de tilbake til Kina og adopterte Philip, og tok ham med tilbake til Spokane i Washington. Han var da 12 år gammel. Han bor der i dag, sammen med sine foreldre Karl og Joni Croft, og sine to søsken, Brittany og Kyle.

Idrettskarriere
---------------

Han deltok i USA-mesterskapet i friidrett 2017, og kom der på fjerdeplass på 400 meter og 800 meter, femteplass på 200 meter og 1500 meter og sjuendeplass på 100 meter. Under Junior-VM i parafriidrett 2017 fikk han sølv på 200, 800 og 1500 meter, og bronse på 100 og 400 meter.

Grewe deltok i Parapanamerikanske leker 2019 i Lima i Peru, og fikk der sølv på 400 og 800 meter. I tillegg kom han på fjerdeplass på 5000 meter, sjetteplass på 1500 meter og sjuendeplass på 100 meter.

Referanser
----------

1. ↑  IPC - Philip Croft, besøkt 11. september 2019.
2. 1 2  United States Olympic & Paralympic Committee - *Philip Croft*, besøkt 11. september 2019.
3. ↑  IPC - *World Para Athletics Junior Championships U20 Nottwil*, besøkt 11. september 2019.
4. ↑  Lima 2019 - *Philip Croft* Arkivert 11. september 2019 hos Wayback Machine. besøkt 11. september 2019.

Eksterne lenker
---------------

* (en) Profil hos IPC
* (en) Profil hos Parapanamerikanske leker 2019
**Bedriftsidrett** er organisert sportsaktivitet innen bedrifter, yrkesgrupper, fagforeninger og offentlige etater. Organiseringen er et alternativ til tilbud gjennom nasjonale idrettsforbund og deres særforbund. Bedriftsidrett omfatter de fleste idretter, og det arrangeres konkurranser idrettsutøvere organisert utenfor bedriftsidretten ikke har anledning til å delta. Innen en rekke ordinære idrettsarrangementer er det åpnet for bedriftsidrettsutøvere i egne klasser, eksempelvis i Holmenkollstafetten.

Den mest grunnleggende oppgaven til bedriftsidretten likevel å legge til rette for økt aktivitet innen trim, mosjon og konkurranser blant grupper som til vanlig har liten kontakt med den ordinære idrettsbevegelsen. Slike aktiviteter kan være egne bedriftsserier innen populære lagidretter som fotball, håndball og bandy, men vel så sentralt er aktivisering, helse og trivsel, gjennom arrangementer som familiemosjon, pensjonistmosjon, pausegymnastikk og idrettsmerkeprøver.

Det europeiske forbundet for bedriftsidrett er *European Federation for Company Sport* (EFCS), mens det internasjonale forbundet er *World Federation for Company Sport* (WFCS).

Bedriftsidrett i Norge
----------------------

I Norge er bedriftsidrett organisert under Norges Bedriftsidrettsforbund (NBIF), som er det tredje største særforbundet under Norges idrettsforbund og olympiske og paralympiske komité (NIF). 

### Historie

Tidlig på 1900-tallet var fagbevegelsen opptatt av å koble idrett og friluftsliv til bedriftene, og egne arbeideridrettsforeninger ble dannet. Arbeidernes Idrettsforbund, stiftet i 1924, hadde bedriftsidretten som prioritert oppgave, og det opprettet et eget bedriftsidrettsutvalg 1931 som skulle arbeide med utvikling. Etter idrettssamlingen i 1940 ble bedriftsidretten etablert som et utvalg under Norges Idrettsforbund (NIF). I 1957 ble Norges Mosjons- og Bedriftsidrettsforbund (NMBF) stiftet. Handikapidrett ble fra 1950-tallet administrert av et utvalg i bedriftsidrettsforbundet frem til Norges Handicapidrettsforbund ble eget særforbund i NIF 1971. Også idrett blant sjømenn er en form for bedriftsidrett som tidligere var organisert gjennom den statlige velferdstjenesten for handelsflåten.

Eksterne lenker
---------------

* bedriftsidrett.no

|  |  |
| --- | --- |
| Oppslagsverk/autoritetsdata | Store norske leksikon **·** GND
 |
***Trevozjnoje voskresenje*** (originaltittel: *Тревожное воскресенье*) er en sovjetisk film fra 1983, regissert av Rudolf Fruntov.

Handling
--------

Et tankskip kalt "Ghent" ligger fortøyd ved havnen i en by ved Svartehavet. Tre erfarne låsesmeder og en ung lærling blir sendt for å reparere en mindre feil på skipet før de kan seile videre. Men i løpet av reparasjonen bryter det ut en brann om bord på skipet, og dette gjør at både arbeiderne og mekanikerne blir fanget i skipets lasterom. Men et olje-utslipp truer også med å antennes, og dette kan forårsake en katastrofe for hele havnen.

For å hjelpe de lokale brannmennene i området sendes også en konvoi med brannbiler fra Belodolsk, men veien dit blir sperret av et annet kjøretøy. De sovjetiske brannmennene som klarer å komme frem får den vanskelige oppgaven å redde alle sammen fra skipet. Lederen deres er oberstløytnant Chagin, og tar en risikabel avgjørelse om å sprenge et hull i den ene siden på skipet for å komme seg inn.

Skuespillere
------------

* Klara Lutsjko — Anna Golovina
* Emmanuil Vitorgan — Igor Tsjagin
* Aleksandr Beljavskij
* Sergej Martynov — Sergej
* Georgij Koroltsjuk

Referanser
----------

1. ↑  Тревожное воскресенье (1983)
2. ↑  Скончался режиссер фильмов "Солнечный удар" и "Тревожное воскресенье" Рудольф Фрунтов

Eksterne lenker
---------------

* (en) *Trevozjnoje voskresenje* på Internet Movie Database Rediger på Wikidata

* (en) *Trevozjnoje voskresenje* på AllMovie Rediger på Wikidata
**Philip Brunelle** (født 1943) er en dirigent, pianist og musikkhistoriker fra USA.

Brunelle har arbeidet som kunstnerisk leder og dirigent for en rekke orkestre og kor. Han har dirigert New York Philharmonic, Minnesota Orchestra, Houston Symphony, Berkshire Choral Festival og ved Oregon Bach Festival.

Han har i sitt virke i USA også bidratt til å presentere norske komponister og utøvere, i særdeleshet kirke- og kormusikk, opera og nyere norsk musikk. Kong Harald V av Norge utnevnte i 2007 Brunelle til kommandør av Den Kongelige Norske Fortjenstorden for fremme av norsk musikkliv i USA.

Brunelle er også æresmedlem av Order of the British Empire (Storbritannia) og innehaver av Nordstjerneordenen (Sverige). Han er æresdoktor ved St. Olaf College, Gustavus Adolphus College, St. John's University og United Theological Seminary.

Referanser
----------

1. ↑   Freebase-data fra Google[Hentet fra Wikidata]
2. 1 2  Philip Brunelle, Founder and Artistic Director *VocalEssence*.
3. ↑  Philip Brunelle, Det norske kongehuset.

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** BNF **·** BNF (data) **·** SUDOC **·** NKC **·** CiNii **·** MusicBrainz **·** Discogs **·** AllMusic
 |
**Alfred Groyer** (født 8. januar 1959 i Villach) er en østerriksk tidligere skihopper som representerte SV Villach.

Han debuterte i den tysk-østerrikske hoppuka med 39.-plass i Innsbruck 4. januar 1978. Sammenlagt i hoppuka ble han nummer 5 i 1979/80 og nummer 9 i 1981/82. I verdenscupen, som startet opp sesongen 1979/80, ble han sammenlagt nummer 12 i 1981/82 og nummer 15 i 1979/80. Hans beste plassering i enkeltrenn var 3.-plass, noe han greide fem ganger.

Alfred Groyer ble nummer 7 i normalbakken i OL i Lake Placid i 1980. I VM i skiflyging i Oberstdorf i 1981 ble han nummer 15.

Han la opp etter 1983/84-sesongen.

Referanser
----------

Kilder
------

* Sports Reference: Alfred Groyer Arkivert 16. desember 2012 hos Wayback Machine. (besøkt 12. februar 2011)

Eksterne lenker
---------------

* (en) Alfred Groyer – Olympedia Rediger på Wikidata

* (en) Alfred Groyer – Sports-Reference (OL-resultater – arkivert) Rediger på Wikidata

* (en) Alfred Groyer – FIS (skihopping) Rediger på Wikidata
**Fiona Thornewill** (født 10. juli 1966 i Nottinghamshire i England) er en engelsk oppdager og polfarer som i 2003/2004 nådde Sydpolen helt alene og helt uten hjelp.

Thornewill brukte 42 dager på å nå Sydpolen i 2004. Fiona drev med flere idretter som barn, spesielt turn, hestesport og hun gikk på skøyter. Hun ble utdannet ved Lowes Wong Junior School i nærheten av Southwell før hun begynte ved The Rodney School i Kirklington i Newark and Sherwood. Senere jobbet Fiona som administrator for det britiske flyvåpenet RAF hvor hun kunne få erfaring med å fly og med gliding. Hun åpnet også sin egen gymsal, men tragedien rammet henne da hennes mann, Bill, ble drept i en bilulykke. 

I 1992 møtte Fiona sin nåværende ektemann, Mike, som introduserte henne til flere utendørs idretter som f.eks. fjellklatring. Mike hadde også ambisjoner om å krysse Sydpolen og disse planene ble Fiona oppfordret til å følge etter. I 2000 ble Michael og Fiona det første ekteparet til å nå Sydpolen sammen. Catherine Hartley var også med dem på denne turen som en guide. Thornewill ble tildelt Order of the British Empire for sine tjenester for Storbritannia. 

I 2001 satte Mike og Fiona opp en ny ekspedisjon, denne gangen hadde de planer om å komme seg helt til Nordpolen, og samtidig samle inn penger til forskjellige veldedighetsorganisasjoner i løpet av denne prosessen. For å guide dem var den kanadiske fjellklatreren og arktiske eventyreren Paul Landry med. De nådde sin destinasjon på Nordpolen etter 56 dagers vandring. 

Fionas største prestasjon kom i 2004, da hun nådde Sydpolen den 10. januar dette året, og hun slo dermed sin største rival Rosie Stancer under denne prosessen. Den forrige rekorden på å nå denne polen var på 44 dager, og den forrige bestetiden for en kvinne var på 50 dager. Denne rekorden var satt av den norske polfareren Liv Arnesen.
Sargmal pålimes sideblokker  Foto: Anders Bayer 
Høvling av sarger  Foto: Anders Bayer 
Liming av sidesarger  Foto: Anders Bayer 
Detaljer fra liming av sargen  Foto: Anders Bayer 
Brosjing av skruehull  Foto: Anders Bayer 
**Fiolinbygging** er et gammelt, velrenomert håndverk med røtter i mange hundre års stolt tradisjon. Historien om den moderne fiolinbygger begynner i Nord-Italia på 1600-tallet og domineres av navn som Antonio Stradivari og Giuseppe Guarneri (også kjent som Guarneri del Gesù).

Det klassiske fiolinbyggerhåndverket har i prinsippet vært lojalt mot de gamle mestre gjennom de siste 400 år. Den dag i dag bygges mange av våre fremste instrumenter fortsatt på maler fra Cremona og Brescia på 1600- og 1700-tallet.

Materialvalg
------------

Klassisk fiolinbygging skjer med naturmatrialer som lønn og gran, men enkeltdeler av fiolinen bygges også av eksotiske treslag som ibenholt, poppel og pære. Det vanlige er at lokket bygges av gran, mens bunn, sarg og hals bygges av lønn. Gran er bløtere enn lønn, hvilket innvirker på hvordan klangen bæres gjennom instrumentet.

Fremgangsmåte
-------------

Emner av tre må anskaffes. Det er viktig at disse er av god kvalitet og har tørket i fem år eller lengre.

Bruk en sargmal (lages av høykvalitets kryssfiner, MDF eller valnøtt) og lim på klosser på sider, nede og oppe. Sarg høvles til ca. 1 mm og bøyes med et bøyejern til riktig passform. Limes til blokkene, når disse er tilpasset, med hudlim. Innleggslister limes langs begge sider for å forsterke konstruksjonen. Høvles og pusses til riktig høyde. 

Bunn og lokk lages av hele eller, mest vanlig, todelte emner. Sistnevnte limes mot hverandre. Høvles flate og tilpasses på overside. Tegn av sargen med 2,5 mm marg. Grovsag emnene. Så tilpasses fasadesidene til riktig form og bue, bruk ulike maler som støtte. Fell inn spalte til hulkilslister og lim inn disse. F-hull skjæres ut i lokket. Finpusses.

Halsen skjæres ut efter anbefalte maler. Sneglehuset skjæres ut med treskjærerverktøy. Skruehull bores og brosjes.

Så skal de ulike delene limes sammen. Bruk varmt hudlim, ca. 74 grader. Sargen limes til bunnen, halsen limes til dette og til slutt limes lokket på. Fingerbrettet limes derefter.

Så skal instrumentet lakkeres, gjerne efter en runde med ultrafiolett stråling. Lakkeringen er, som resten av arbeidet, et nitid nøyaktighetsarbeide.

Når lakken er tørr og ferdig kan instrumentet strenges opp. Da monteres skruer, strenger, stol, strengeholder, hurtigstemmer(e), strengeholderstropp og bunnplugg.

Instrumentet stemmes, og vil måtte stemmes gjentatte ganger de kommende uker før stemmingen vil sitte.

Eksterne lenker
---------------

* Jacob von der Lippe
* Magnus Nedregard
* Norsk fiolinmakerforening[*død lenke*]
* Derek Roberts
* Cremona Mondo Musica
* Geigenbaumuseum Mittenwald
* Violi.no
* The Strad

|  |  |
| --- | --- |
| Oppslagsverk/autoritetsdata | NKC
 |
**Invasjonsforsvar** er betegnelsen på flere lands forsvars oppbygning og struktur under den kalde krigen, blant annet det svenske og det norske forsvaret. Begrepet ble delvis brukt i motsetning til dagens innsatsforsvar. Med *invasjons*forsvar menes for Norge og Sveriges del at forsvaret var oppbygget først og fremst for å møte et storstilt konvensjonelt militært angrep fra Sovjetunionen som har som hensikt å helt eller delvis okkupere de to landene. Konseptet i Sverige bygde på en kvantitativt stor forsvarsmakt, «folkeforsvar», bygget på allmen verneplikt og allmen mobilisering støttet av en omfattende svensk våpenindustri. Idag er invasjonsforsvaret i begge land redusert til et mindre innsatsforsvar. Da invasjonsforsvaret var på sitt største, kunne 850 000 personer bli mobilisert innen totalforsvaret i Sverige.

De system som invasjonsforsvaret i Sverige har bestått av er blant annet:

* Jagerflyene: Saab 29 Tunnan, Saab 32 Lansen, Saab 35 Draken samt Saab 37 Viggen
* Stridsvogn & personelltransportvogner: Stridsvogn S, Panserbandvogn 302, Bandvogn 206, Terrengbil 11/13/21 samt Terrengbil 30/40
* Ubåter & Korvetter: Västergötlandklassen (ubåt), Södermanlandsklassen (ubåt), Stockholmsklassen (korvett) samt Göteborgsklassen (korvett).
* Artillerisystem: Bandkanon 1, 15,5 cm Haubits F samt Haubits 77.
* Kommunikasjon: Felttelefonapparat m/37 samt Radiolenk.

Samtlige system er svenskkonstruerte og produsert av: Bofors, LM Ericsson, Hägglund & Söner, Karlskronavarvet, Kockums, Saab AB samt Volvo.
**Grane oljerørledning** er en rørledning i Nordsjøen. Den er 220 km lang fra Granefeltet til Stureterminalen, 65 km nord for Bergen.

Tekniske spesifikasjoner
------------------------

Rørledningens diameter er 29 tommer, eller 73,66 centimeter. Kapasitet til Graneledningen er 34 000 m³ olje per dag. Største havdyp er 355 m - over Norskerenna. Over 110 000 tonn stein og grus ble brukt for å dekke ledningen. 
Rørledningen skal opereres i 30 år.

Eiere
-----

Graneledningen opereres av Equinor med partnere.

| Selskap | Andel |
| --- | --- |
| Petoro AS | 48,60 % |
| ExxonMobil Exploration and Production Norway AS | 25,60 % |
| Equinor | 24,40 % |
| Norske Conoco AS | 2,4 % |
|

Totale investeringer ved oppstart var nesten 1,6 milliarder NOK.

Se også
-------

* Osebergfeltet

Referanser
----------

1. 1 2 3  
«Grane Oil Pipeline». Scandinavian Oil and Gas Magazine. 29. juli 2007. Besøkt 7. desember 2009. [*død lenke*]
2. ↑  «Grane oil pipeline in place». Hydro news. 21. august 2002. Arkivert fra originalen 8. januar 2009. Besøkt 7. desember 2009.  «Arkivert kopi». Arkivert fra originalen 8. januar 2009. Besøkt 2. februar 2010.

Eksterne lenker
---------------

* Fakta om Grane Statoil
***Battlefield Earth*** (norsk: ***Kampen om jorden***) er navnet på en science fictionfilm fra 2000. Den er basert på L. Ron Hubbards roman med samme navn, og har John Travolta i hovedrollen.

Etter sin suksess i filmen *Pulp Fiction* kjempet Hollywood-stjernen John Travolta hardt for at det skulle lages en filmversjon av *Kampen om jorden*. Travolta, som er en hengiven scientolog og en av organisasjonens mest svorne tilhengere, beskrev boken i intervjuer som «*Star Wars*, bare bedre».

I filmen spiller Travolta en grådig sikkerhetssjef for romvesnene, som tar menneskefanger som slaver for å grave ut gull for ham. Barry Pepper spiller mennesket som bestemmer seg for å befri folket sitt ved å bekjempe sikkerhetssjefen.

Filmen ble lansert i over 3 300 kinosaler, og tjente $21 471 685 i USA, med en total inntjening på $29 725 663 verden over. Dette var en inntjening på mindre enn halvparten av filmens budsjett på $73 millioner, men et tap på $43 millioner gjør bare filmen til en moderat katastrofe sammenlignet med andre fiasko-filmer.

Omtalene var nesten enstemmig dårlige, og filmen fikk en Razziepris for «dårligste «drama» i de 25 første årene av prisens historie» i 2005. *Politiken*s anmelder syntes filmen lignet «en stygg og klosset blanding» av *Star Wars, Blade Runner* og Kevin Costners apokalyptiske *Waterworld*, og tilføyde at Elia Cmirals musikk fikk dommedagsbasuner til å høres som piccolofløyter. De elendige anmeldelsene medførte at den planlagte oppfølgeren aldri ble laget.

Rolleliste
----------

| Skuespiller | Rolle |
| --- | --- |
| John Travolta | «Terl» |
| Barry Pepper | «Jonnie Goodboy Tyler» |
| Forest Whitaker | «Ker» |
| Kim Coates | «Carlo» |
| Sabine Karsenti | «Chrissy» |
| Michael Byrne | «Parson Staffer» |
| Christian Tessier | «Mickey» |
| Sylvain Landry | «Sammy» |
| Richard Tyson | «Robert the Fox» |
| Christopher Freeman | «Processing Clerk» |

Referanser
----------

1. ↑
2. ↑
3. ↑

Eksterne lenker
---------------

* Offisielt nettsted Rediger på Wikidata

* (en) Battlefield Earth – kategori av bilder, video eller lyd på Commons Rediger på Wikidata
* (en) *Battlefield Earth* på Internet Movie Database Rediger på Wikidata

* (no) *Battlefield Earth* hos Filmfront Rediger på Wikidata

* (sv) *Battlefield Earth* i Svensk Filmdatabas Rediger på Wikidata

* (da) *Battlefield Earth* i Danmark Nationale Filminstitut Rediger på Wikidata

* (en) *Battlefield Earth* på AllMovie Rediger på Wikidata

* (fr) *Battlefield Earth* på Allociné Rediger på Wikidata

* (nl) *Battlefield Earth* på MovieMeter Rediger på Wikidata

* (en) *Battlefield Earth* på Turner Classic Movies Rediger på Wikidata

* (en) *Battlefield Earth* på American Film Institute Rediger på Wikidata

* (en) *Battlefield Earth* på Rotten Tomatoes Rediger på Wikidata
Yunfu i Guangdong
**Yunfu** (forenklet kinesisk: *云浮*, pīnyīn: *Yúnfú*) er en by på prefekturnivå i vestlige Guangdong-provinsen i Folkerepublikken Kina. Den grenser til Zhaoqing i nord, Foshan i øst, Jiangmen og Maoming i sydvest, Yangjiang i syd og den autonome regionen Guangxi i vest.

Administrative enheter
----------------------

Byprefekturet Yunfu har jurisdiksjon over ett distrikt (区 *qū*), ett byfylke (市 *shì*) og 3 fylker (县 *xiàn*).

| Kart |
| --- |
|  |
| # | Navn | Hanzi | Hanyu Pinyin | Befolkning (2003 est.) | Areal (km²) | Tetthet (/km²) |
| **Distrikter** |
| 1 | Yuncheng | 云城区 | Yúnchéng Qū | 280 000 | 762 | 367 |
| **Byfylker** |
| 2 | Luoding | 罗定市 | Luódìng Shì | 1 090 000 | 2 300 | 474 |
| **Fylker** |
| 3 | Yun'an | 云安县 | Yún'ān Xiàn | 310 000 | 1 231 | 252 |
| 4 | Xinxing | 新兴县 | Xīnxīng Xiàn | 450 000 | 1 520 | 296 |
| 5 | Yunan | 郁南县 | Yùnán Xiàn | 480 000 | 1 966 | 244 |

Samferdsel
----------

Kinas riksvei 324 fører gjennom området. Den går fra Fuzhou i provinsen Fujian og gjennom Guangdong, Guangxi, Guizhou, og ender i Kunming i Yunnan.

Eksterne lenker
---------------

* Offisielt nettsted Rediger på Wikidata

* (en) Yunfu – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GeoNames
 |
**Grandview** er en by i den amerikanske delstaten Missouri. Grandview ligger i Jackson County i det nordvestlige Missouri, og hadde 24 275 innbyggere ved folketellingen i 2010. Byen ligger ved stamveien U.S. Route 71 og sentralt i storbyområdet Kansas City, som har over 2 millioner innbyggere. I perioden 1950–1970 vokste folketallet i Grandview fra 1 500 til 17 500 innbyggere.

Ved folketellingen i 2010 var innbyggerne i Grandview overveiende av europeisk (48,3 %), afroamerikansk (40,8 %) og latinamerikansk (9,7 %) opprinnelse. I perioden 2006–2010 var flesteparten av byens innbyggere sysselsatt innen offentlig tjenesteyting og administrasjon, varehandel samt hotell- og restaurantbransjen. I samme periode levde i snitt 9,5 % av husholdningene og 14,2 % av befolkningen under fattigdomsgrensen.

Gården til Harry S. Truman, USAs 33. president, ligger i Grandview og er bevart som et historisk sted. Truman solgte det meste av jorden til utvikling av forstadbebyggelse, inkludert Truman Corners Shopping Center.

Referanser
----------

1. 1 2  «Community Facts. Grandview city, Missouri». United States Census Bureau. Besøkt 15. april 2014.
2. ↑  «Grandview, MO». American Community Survey. 2006–2010. Besøkt 25. desember 2013.

Eksterne lenker
---------------

* (en) Offisielt nettsted Rediger på Wikidata

* (en) Grandview, Missouri – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames **·** MusicBrainz **·** GNIS **·** GNIS
 |
Helleristninger ved Nämforsen
Helleristninger ved Nämforsen
**Helleristningene ved Nämforsen** ligger ved et vannfall i Ångermanälven ved Näsåker, omtrent 15 km nordøst for Sollefteå i Ångermanland, Sverige. Nämforsen har en fallhøyde på 22 meter og ligger i dag ca. 70 meter over havet. Da de første helleristningene ble laget, regner man med at havet sto helt opp mot fossen. 

Helleristningene er første gang nevnt i en generell beskrivelse av Ångermanland fra 1780. De ble første gang undersøkt og beskrevet av arkeologen Gustaf Hallström, som arbeidet på stedet gjennom en årrekke fra 1907 til 1939. Hans *Monumental Art of Northern Sweden* kom ut i 1960 og er den første samlede beskrivelse av ristningene. Senere undersøkelser har lagt for dagen mange flere ristninger, og boplasser fra tiden da de ble laget.

Området med helleristningene er et av de største i Nord-Europa. De ligger i et område på østsiden av elva og på øyene Brådön og Nötön som ligger ute i selve fossen. En regner i dag med at det dreier seg om ca. 2600 enkeltfigurer. De vanligste motivet er typiske for steinalderens veideristninger, som elg, men også annet vilt som laks og fugler. Det er også et mindre innslag av figurer som er vanlig i bronsealderens helleristninger; skip, solhjul og fotsåler. Dette vitner om at stedet ved Nämforsen har vært et viktig kultsted gjennom tusener av år. De eldste av veideristningene er antakelig fra så tidlig som ca. 4200 f.Kr. og bronsealderristningene må være fra ca. 1000 f.Kr.

Nämforsen ble utbygd i 1947, men som det første større naturinngrepet i Sverige fikk anlegget kraftige føringer fra Riksantikvarieämbetet om å ta vare på kulturminnene i området. På dagtid i sommermånedene slippes det såkalte «turistvatten»; 125 m3/s forbi turbinene for å gi besøkende et inntrykk av hvordan fossen artet seg da den var utemmet.

Eksterne lenker
---------------

* (en) Nämforsens hällristningar – kategori av bilder, video eller lyd på Commons Rediger på Wikidata
* Nämforsen och Nämforsens Hällristningsmuseum
***Fiolinane*** er en roman av den norske forfatteren Jan Roar Leikvoll, utgitt i 2010.

Romanen handler om et samfunn på en stor søppelfylling i et fiktivt ørkenlandskap, hvor hovedpersonen er en navnløs gutt i tenårene. Litteraturkritiker Marta Norheim beskriver samfunnet slik: «Vi er i eit samfunn som har gått i oppløysing av uklåre grunnar. I eit goldt, ørkenaktig landskap fylt av skrot og oljefat overlever ei gruppe nakne, namnlause menneske frå dag til dag på rotter og anna dei greier å få tak i. Snikande sjukdommar tek langsomt livet av den eine etter den andre i den vesle familien vi følgjer på nært hald. Folk som ikkje tilhøyrer dei nærmaste er fiendar, og det slår meg at ubehaget i kulturen er lett å bere samanlikna med den nakne kampen for eksistensen vi er vitne til her.» Litteraturkritiker Susanne Kristensen i Klassekampen omtalte Fiolinane som «Et ond lite mesterverk».

Foruten å bli nominert til Kritikerprisen, mottok Jan Roar Leikvoll Nynorsk litteraturpris, Sigmund Skard-stipendet og Bjørnsonstipendet for denne romanen.

Referanser
----------

1. ↑  Fiolinane hos Det Norske Samlaget Arkivert 27. desember 2013 hos Wayback Machine.
2. ↑  Sterk postapokalypse frå Leikvoll | NRK.no
3. ↑  Menneskedyr | Anmeldelse av Fiolinane
Lake Marian i Fiordland National Park, nær Homer Tunnel
Vinterutsyn fra den vestre munningen av Homer Tunnel
**Fiordland** er et geografisk landskap som ligger sør og sørvest på Sørøya i New Zealand. Landskapet utgjør den vestlige tredjedelen av regionen Southland. Størsteparten av Fiordland er dominert av de bratte sidene til den snødekte fjellkjeden Søralpene, dype innsjøer og de overflomma dalene vestover. Navnet *Fiordland* er en stavelsesvariant av det skandinaviske ordet for bratte daler som er overflomma av havet, *fjord*.

Beskrivelse
-----------

Fiordland har mange fjorder (ofte feilaktig kalt sund). Milford Sound er trolig den best kjente fjorden, men Doubtful Sound er lengre og har flere og lengre fjordarmer. Den er imidlertid mindre tilgjengelig. I Fiordland ligger også fossene Browne Falls og Sutherland Falls, som er blant de høyeste fossefallene i verden, og de tre dypeste innsjøene på New Zealand, Lake Hauroko, Lake Manapouri og Lake Te Anau.

Fiordland har et svært fuktig klima, med ei årlig nedbørmengde på 6 300 mm.

Historie
--------

Fiordland har aldri hatt permanent bosetning av betydning. Selv maoriene dro bare midlertidig hit på jakt og fiske, eller for å hente den verdfulle gjennomskinnelige grønne steinen takiwai (også kjent som *New Zealand jade* - en form for *serpentin*) fra Anita Bay og munningen til Milford Sound.

Området ble administrert som *Fiord County* fra 1876 til det ble slått sammen med Wallace County i 1981. Siden 1989 har det vært en del av Southland District i regionen Southland.

Tilhørende fjorder
------------------

Fra nord til sør:

* Milford Sound
* Sutherland Sound
* Bligh Sound
* George Sound
* Caswell Sound
* Charles Sound
* Nancy Sound
* Thompson Sound
* Doubtful Sound
* Dagg Sound
* Breaksea Sound
* Dusky Sound
* Chalky Inlet
* Preservation Inlet

To innløp – Chalky og Preservation – leder henholdsvis inn til Cunaris Sound og Long Sound.

Referanser
----------

1. ↑  Mean Monthly Rainfall. NIWA (National Institute of Water and Atmospheric Research). Excel-file. Arkivert 26. august 2012 hos Wayback Machine. Besøkt 2012-07-23
2. ↑  Fiordland's History. Fiordland.org (online) Arkivert 2. juni 2010 hos Wayback Machine.. Besøkt 2012-07-23

Eksterne lenker
---------------

* Destination Fiordland

|  |  |
| --- | --- |
| Oppslagsverk/autoritetsdata | Encyclopædia Universalis
 |
| Medaljeoversikt |
| --- |
| Konkurrerte for Norges flagg Norge |
| Kombinert |
| Kombinert Norgesmesterskapet på ski |
| Sølv | 2011 Steinkjer |  Lagsprint |

**Gudmund Storlien** (født 4. juli 1990 på Hamar) er en norsk tidligere kombinertløper, som representerte klubben MjøsSki.

Storlien ble sett på som et stort talent i kombinertsporten. I 2009 tok han sølv i junior-VM individuelt og gull i lagkonkurransen, og i junior-VM på ski 2010 fikk han også sølv i lagkonkurransen. Han ble tatt ut i Norges tropp til ski-VM 2011 på hjemmebane i Holmenkollen. Han deltok imidlertid ikke i noen av rennene i mesterskapet.

Han debuterte i verdenscupen 6. desember 2008 i Trondheim og tok sine første verdenscuppoeng i Kuusamo 26. november 2010 da han kom på 22.-plass. Han oppnådde sin beste individuelle verdenscupplassering i Holmenkollen i mars 2012 da han kom på åttende plass. 

I 2015 annonserte han at han la opp som aktiv kombinertløper grunnet manglende motivasjon til videre satsing.

Referanser
----------

1. ↑  Gudmund Storlien gir seg med kombinert Arkivert 8. januar 2019 hos Wayback Machine. Hamar Arbeiderblad

Eksterne lenker
---------------

* (en) Gudmund Storlien – FIS (kombinert) Rediger på Wikidata
**Fiona Lesley Smith** (født 31. oktober 1973 i Saskatchewan), canadisk ishockeyspiller som deltok i de olympiske vinterleker 1998 i Nagano.

Smith vant en olympisk solvmedalje i ishockey under vinter-OL 1998 i Nagano. Hun var med på det canadiske laget som kom på andreplass i ishockeyturneringen for damer bak USA. Det var første gangen ishockey for damer var med på det olympiske programmet. Seks nasjoner deltok. Canada ble nummer to i gruppespillet og fikk dermed spille finale mot USA som vant gruppespillet. Canada tapte finalen med 1-3.

OL-medaljer
-----------

* 1998 Japans flagg Nagano - Sølv Sølv i ishockey, damer Canadas flagg Canada

Eksterne lenker
---------------

* (en) Fiona Smith – Olympics.com Rediger på Wikidata

* (en) Fiona Smith – Olympic.org Rediger på Wikidata

* (en) Fiona Smith – Olympedia Rediger på Wikidata

* (en) Fiona Smith – Sports-Reference (OL-resultater – arkivert) Rediger på Wikidata

* (en) Fiona Smith – Canadian Olympic Committee Rediger på Wikidata

* (en) Fiona Smith – Saskatchewan Sports Hall of Fame Rediger på Wikidata

* (en) Fiona Smith – Eliteprospects.com Rediger på Wikidata
*Valhalla er også det engelske navnet på Valhall i norrøn mytologi*.

**Valhalla** (Walhalla) er et villaprega boligområde på nordsida av øya Nøtterøy i Færder kommune. Det ligger på åsen ovenfor Kaldnes i Tønsberg kommune, men anses å være en del av Teie, da kommunegrensa mellom Færder og Tønsberg er lenger nord. Området grenser til Teieskogen i sør. Boligmassen består for det meste av eneboliger, oppført fra begynnelsen av 1960-tallet. Berggrunnen under boligområdet består for det meste av rødbrun tønsbergitt.

Veier
-----

Veiene i området er oppkalt etter skikkelser fra norrøn mytologi:

* **Balders vei** – oppkalt etter rettferdighetens gud
* **Brages vei** – oppkalt etter guden for diktning og skaldekunst
* **Frøyas vei** – oppkalt etter fruktbarhets- og kjærlighetsgudinna
* **Lokes vei** – oppkalt etter en halvgud blant æsene
* **Odins vei** – oppkalt etter den mektigste og viseste guden
* **Sleipners vei** – oppkalt etter hesten til Odin
* **Tryms vei** – oppkalt etter jotnenes konge
* **Urds vei** – oppkalt etter skjebnegudinna
En **bedriftssøkemotor** (engelsk: **enterprise search engine**) er en søkemotor som opererer på informasjon internt i en bedrift, i motsetning til søkemotorer som kun arbeider med offentlig tilgjengelig informasjon fra Internett. Man sier av og til at bedrifts-søkemotoren er innenfor brannmuren.

Mens en internett-søkemotor gjerne har en enkelt kilde, nemlig nettsider hentet av en crawler, har bedrifts-søkemotoren potensielt like mange kilder som det finnes data-lagre internt i en bedrift. Eksempler er databaser, filtjenere, intranett, e-post-tjenere, personalregister, publiseringssystemer med flere. For å få tilgang til disse kildene, brukes innholds-adaptere (eng: Content Connectors).

Når innholdet er hentet fra kilden, normaliseres det gjerne til et felles format som kan indekseres og søkes uten å vite hvor det kommer fra. Normaliseringsprosessen kan inneholde ulike steg som f.eks. datavask, dato-normalisering og synonym-beriking. For 
eksempel kan tittelen på et normalisert dokument være hentet fra fornavn+etternavn for person-data eller emne-feltet for en e-post.

Kjente produsenter og produkter
-------------------------------

* FAST ESP fra Microsoft Development Center Norway
* IBM (Omnifind)
* Microsoft (Search Server)
* Lucene fra Apache Software Foundation
* Searchdaimon

Referanser
----------

1. ↑  «What is Enterprise Search?». *www.aiim.org*. Besøkt 10. oktober 2016.
**Ekspressbuss Vestlandet** var et prosjekt i regi av Vestlandsrådet vedtatt høsten 2006. Prosjektet hadde som målsetting å bedre ekspressbussforbindelsen langs vestlandskysten mellom Stavanger og Trondheim. Hovedtanken var å tilby et sammenhengende ekspressbusstilbud uten bussbytter, med avgang hver time på dagtid og annenhver time på natten innen 2009, men ingenting hadde blitt oppnådd til da. I juni 2010 ble prosjektet lagt fram for Samferdselsministeren for å søke en mulig statlig medfinansiering, men dette førte ikke med seg noe og i 2011 ble prosjektet gitt opp.

Prosjektet ble formelt styrt av samferdselsgruppen i Vestlandsrådet og prosjektlederen hadde kontor hos Hordaland fylkeskommune i Bergen.

Referanser
----------

1. ↑  «"Verdens vakreste busstur" starter i 2009». Stavanger Aftenblad. 20. februar 2008. Arkivert fra originalen 31. januar 2016. Besøkt 23. januar 2016.
2. ↑  «Ekspressbuss Vestlandet: Få fart på planane!». Naturvernforbundet. 23. august 2009. Arkivert fra originalen 29. januar 2016. Besøkt 23. januar 2016.
3. ↑  «Til samferdsleministeren for "Ekspressbuss Vestlandet"». Hordaland fylkeskommune. 7. juni 2010. Arkivert fra originalen 27. januar 2016. Besøkt 23. januar 2016.
4. ↑  «Ekspressbuss-prosjekt i grøfta». Nationen. 11. juli 2011. Arkivert fra originalen 28. januar 2016. Besøkt 23. januar 2016.
En **valgkrets** eller bare **krets** (engelsk *ward*) er i Storbritannia et geografisk område som er representert av en eller flere personer i politiske organer på lokalt nivå. I tillegg til å være den primære geografiske enheten for valgordningen kan en krets også fungere som et administrativt område. I EUs system for statistikk er kretsene på nivå 2.

Skottland, Londons bydeler, *metropolitan boroughs* og de fleste distrikter (inkludert enhetlige myndigheter) er inndelt i kretser. Ved valg i Wales og til de engelske grevskapsrådene brukes ikke kretsene som enhet, men i stedet *electoral divisions*. Det finnes også noen andre unntak, som Scilly-øyene og Wight. 

I noen grevskap finnes det både kretser og *divisions*. Disse har trenger ikke å være sammenfallende, men i de fleste tilfeller har kretsene, som er den eldste typen inndeling, blitt brukt som grunnlag for inndeling i *divisions*. 

Pr. 2004 var det 10 661 kretser i Storbritannia (inkludert *divisions* i Wales og på Wight). Gjennomsnittlig befolkningstall for kretsene var 5500. I byer har man forsøkt å trekke grensene slik at alle kretser har tilnærmet likt befolkningstall, og dermed velger samme antall representanter (vanligvis tre i en bykrets). På landsbygda er dette vanskelig å få til, og antallet representanter varierer derfor ut fra antallet velgere. 

Kretsene har i mange tilfeller samme grenser som verdslige sogn. Små sogn kan bli samlet i større kretser, mens store sogn kan bli delt opp i to eller flere kretser. På sognenivå kan man også ha sognevalgkretser, som er mindre enheter som brukes ved valg til sognestyret. Det samme gjelder der man har *community councils*. 

De firste nordligste av de historiske grevskapene i England – Cumberland, Westmorland, Durham og Northumberland – er inndelt i administrative enheter kalt kretser. Andre grevskap er delt inn i hundreder eller *wapentakes*.
**Convair X-6** var et amerikansk eksperimentfly-prosjekt som skulle forske på kjernereaktor som fremdriftsmiddel. Prosjektet ble kansellert før noe fly ble bygd.

Historie
--------

USAs flyvåpen USAF og NACA (forløperen til NASA) ønsket å undersøke om et atomdrevet fly var praktisk mulig før bygging av militære atomdrevne fly ble startet. 2 Convair X-6 ble bestilt, og planen var å modifisere 2 Convair B-36 Peacemakere i stedet for å bygge flyene helt fra grunnen av. Det som skulle testes var strålingsskjerming av mannskapet, strålefaren og effekten strålingen hadde på de forskjellige systemene ombord i flyet. I tillegg til de 2 X-6-flyene ble det bestilt et NB-36H (en modifisert Convair B-36 Peacemaker) for å utføre for-undersøkelser. I NB-36H var det montert en operativ kjernereaktor, men denne leverte ikke noe kraft til fremdriften av flyet. X-6 ville ha blitt drevet av en kjernereaktor spesialbygd for bruk i fly. Denne skulle installeres i de bakre bomberommene. 

X-6-programmet ble kansellert i 1957, før noen av de 2 flyene ble bygd. NB-36H ble imidlertid bygd, og hadde sin jomfrutur i september 1955. Det utførte 47 testflyvninger i løpet av 2 år før reaktoren ble fjernet og flyet ble skrapet ved Carswell Air Force Base i Texas.

Kilder
------

* NASA – American X-vehicles, An Inventory—X-1 to X-50 (side 12) Utgitt 2003 (pdf) Besøkt 19. mars 2015

| * v
* d
* r
USAs X-fly (eksperiment-fly) |
| --- |
| 
* X-1
* X-2
* X-3
* X-4
* X-5
* X-6
* X-7
* X-8
* X-9
* X-10
* X-11
* X-12
* X-13
* X-14
* X-15
* X-16
* X-17
* X-18
* X-19
* X-20
* X-21
* X-22
* X-23
* X-24
* X-25
* X-26
* X-27
* X-28
* X-29
* X-30
* X-31
* X-32
* X-33
* X-34
* X-35
* X-36
* X-37
* X-38
* *X-39*
* X-40
* X-41
* X-42
* X-43
* X-44
* X-45
* X-46
* X-47
* X-48
* X-49
* X-50
* X-51
* *X-52*
* X-53
* X-54
* X-55
* X-56
* X-57
* *X-58*
* X-59
* X-60
* X-61
* X-62
* *X-63*
* *X-64*
* X-65
* X-66

 |
**Valgklagenemnda** er en norsk klagenemnd opprettet med hjemmel i valgloven. Den behandler klager på vedtak av Medietilsynet om overtredelsesgebyr for å ha offentliggjort valgdagsmålinger og valgresultater før klokken 21 på valgdagen.

Nemnda har tre medlemmer og to varamedlemmer, oppnevnt av Kongen i statsråd for fem år av gangen. Lederen skal ha dommerkompetanse. Nemndas sekretariat er lagt til en advokat utpekt av Kommunal- og moderniseringsdepartementet. Nemnda kan ikke instrueres om lovtolkning, skjønnsutøvelse, avgjørelse av enkeltsaker eller saksbehandlingen.

Referanser
----------

1. ↑  Lov om valg til Stortinget, fylkesting og kommunestyrer § 15-11
2. ↑  «Oppnevner klagenemnd for overtredelse av forbud i valgloven». *Regjeringen.no* **(norsk)**. Kommunal- og moderniseringsdepartementet. 1. september 2021. Besøkt 15. oktober 2021.
3. ↑  Forskrift om valg til Stortinget, fylkesting og kommunestyrer § 43

Eksterne lenker
---------------

* *Artikkelen har ingen egenskaper for offisielle lenker i Wikidata*